Document ID: 31987R4005

Komisijas Regula (EEK) Nr. 4005/87
(1987. gada 23. decembris),
ar ko groza Regulu (EEK) Nr. 845/72, kas nosaka īpašus pasākumus, lai veicinātu zīdtārpiņu audzēšanu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistisko nomenklatūru un Kopējiem muitas tarifiem [1], kas grozīta ar Regulu (EEK) Nr. 3985/87 [2], un jo īpaši tās 15. pantu,
tā kā Padomes Regula (EEK) Nr. 2658/87, sākot ar 1988. gada 1. janvāri, nosaka kombinēto preču nomenklatūru, kas balstās uz harmonizēto sistēmu, kura būs atbilstoša gan Kopējo muitas tarifu, gan Kopienas ārējās tirdzniecības statistikas preču nomenklatūras prasībām;
tā kā tādēļ preču apraksti un tarifu pozīciju numuri, kas parādās Padomes Regulā (EEK) Nr. 845/72 [3], jāizsaka atbilstoši kombinētās nomenklatūras noteikumiem; tā kā šīs korekcijas neparedz nekādus grozījumus pēc būtības,
IR PIEŅĒMUSI ŠO REGULU.
1. pants
Regulas (EEK) Nr. 845/72 1. panta 1. punktu aizstāj ar šādu:
"1. Nolūkā veicināt tirdzniecības un apvienoto tirdzniecības organizāciju darbību, lai ļautu pielāgot piedāvājumu tirgus prasībām, attiecībā uz zīdtārpiņiem no kombinētās nomenklatūras apakšpozīcijas 01060099 un zīdtārpiņu oliņām no kombinētās nomenklatūras apakšpozīcijas 05119990 var pieņemt Kopienas pasākumus kvalitātes uzlabošanai."
2. pants
Šī regula stājas spēkā 1988. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 1987. gada 23. decembrī

Labels: 3
6